Sting gav tirsdag koncert i Aalborg, og det var med hjælpende hånd fra en massør fra Thy-Mors Massage & Velvære, der hjalp stjernen med en dårlig ryg.

Thy-Mors Massage & Velvære har de seneste dage været på en noget usædvanlig opgave. Det skriver Limfjord Update. Mandag ringede First Hotel Aalborg til Carsten Pedersen. De havde en gæst, der havde ondt i ryggen og behøvede omgående hjælp. Han havde en større opgave, der skulle løses tirsdag aften. Da Carsten Pedersen ankom viste det sig at være en lidt speciel opgave. Det var nemlig verdensstjernen Sting, der havde behov for hjælp. Og med en hjælpende hånd fra Thy-Mors lykkedes det ham at give et brag af en koncert i Skovdalen i Aalborg tirsdag aften.